Diari Oficial de la Generalitat Valenciana


Sumari del DOGV 9742, del 11-12-2023 (2023/12992)

RESOLUCIÓ de 30 de novembre de 2023, de la Vicepresidència Segona i Conselleria de Serveis Socials, Igualtat i Habitatge, de concessió de subvencions destinades a projectes, obres i recerca aplicada i desenvolupament de producte d'impuls a la transició ecològica i innovació en l'entorn construït. Pla IRTA d'impuls a la innovació i recerca aplicada per a la transició ecològica en l'arquitectura.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9742

Data del DOGV
:   11-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12535


Data del document
:   30-11-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 30 de novembre de 2023, de la Vicepresidència Segona i Conselleria de Serveis Socials, Igualtat i Habitatge, de concessió de subvencions destinades a projectes, obres i recerca aplicada i desenvolupament de producte d'impuls a la transició ecològica i innovació en l'entorn construït. Pla IRTA d'impuls a la innovació i recerca aplicada per a la transició ecològica en l'arquitectura. [2023/12538]  
  
  
Mitjançant l'Ordre 6/2020, de 24 de setembre, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores de subvencions a projectes, obres i recerca aplicada i desenvolupament de producte, d'impuls a la transició ecològica i innovació en l'entorn construït. Pla IRTA d'impuls a la innovació i recerca aplicada per a la transició ecològica en l'arquitectura (DOGV 8915, 29.09.2020).  
Mitjançant la Resolució de 26 de gener de 2023, de la Direcció General d'Innovació Ecològica en la Construcció (DOGV 9530, 09.02.2023), es convoquen, per a l'exercici 2023, les subvencions a projectes, obres i recerca aplicada i desenvolupament de producte, d'impuls a la transició ecològica i innovació en l'entorn construït. Pla IRTA d'impuls a la innovació i recerca aplicada per a la transició ecològica en l'arquitectura.  
Consta acreditat que hi ha consignació pressupostària suficient en l'aplicació 06.85.67.279.49.2 de la línia S1719000 «Foment de pràctiques innovadores. Pla IRTA d'impuls a la innovació i recerca aplicada per al foment de la transició ecològica en l'entorn construït», del capítol VII del pressupost de despeses de la Generalitat per a 2023 aprovades mitjançant la Llei 9/2022, de 30 de desembre (DOGV 9502, 31.12.2022). L'estipulació segona de la convocatòria aprovada mitjançant l'esmentada resolució de 26 de gener de 2023, assenyala que el finançament de les ajudes convocades s'efectuarà amb càrrec a esta aplicació pressupostària i totalitza la quantia total màxima de les ajudes per concedir en 1.462.000,00 euros, l'abonament dels quals se subjectarà a una execució pressupostària desenvolupada en tres anualitats successives: a la corresponent a 2023 ha d'imputar-se un import de 247.000,00 euros; 515.000,00 euros, en 2024, i 700.000,00 euros amb càrrec a l'exercici 2025, tot això condicionat a la necessària disponibilitat pressupostària de la línia de referència.  
Finalitzat el termini habilitat per a la presentació de sol·licituds de concurrència a les ajudes convocades en virtut de l'esmentada resolució de 26 de gener de 2023, de la Direcció General d'Innovació Ecològica en la Construcció, i una vegada comprovada la completesa d'estes d'acord amb els requeriments de les normes reguladores de la convocatòria, es reunix l'òrgan col·legiat de valoració previst en la base desena de l'esmentada Ordre 6/2020, de 24 de setembre, de la Vicepresidència Segona i Conselleria d'Habitatge i Arquitectura Bioclimàtica, per a procedir a l'avaluació de les sol·licituds segons els criteris de baremació previstos en la base desena de l'ordre, i la valoració de les quals figura en l'acta-informe que consta incorporada a l'expedient.  
  
Així, en compliment del que establix l'article 164.f de la Llei 1/2015, de 6 de febrer, d'hisenda pública, del sector públic instrumental i de subvencions, i vist l'esmentat informe evacuat per l'òrgan col·legiat de valoració, l'informe de l'òrgan instructor, de data 3 d'octubre de 2023, en el qual es constata que de la informació que consta en l'expedient es desprén que les persones beneficiàries proposades complixen els requisits i les condicions tècniques i administratives requerides en les bases reguladores per a accedir a les subvencions, així com la proposta de resolució de la subdirectora general d'Innovació Ecològica en la Construcció de data 2 de novembre de 2023; en exercici de les atribucions derivades de la disposició final primera de l'Ordre 6/2020, de 24 de setembre, de la Vicepresidència Segona i Conselleria d'Habitatge i Arquitectura Bioclimàtica i el resolc catorzé de la convocatòria per a 2023 aprovada per la direcció general d'innovació ecològica en la construcció mitjançant la resolució de 26 de gener del mateix any, en correspondència amb les conferides mitjançant resolució de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge en virtut de l'article 160 de la Llei 1/2015, de 6 de febrer, d'hisenda pública, del sector públic instrumental i subvencions, el Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les Conselleries de la Generalitat i Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència segona i Conselleria de Serveis Socials, Igualtat i Habitatge i altra normativa d'aplicació, resolc:  
  
  
  
Primer  
Concedir les subvencions convocades mitjançant la Resolució de 26 de gener de 2023, de la Direcció General d'Innovació Ecològica en la Construcció, per import d'1.432.222,03 euros, amb càrrec a la línia de subvenció S1719000, del capítol VII, del programa 431060, denominada «Foment de pràctiques innovadores. Pla IRTA d'impuls a la innovació i recerca aplicada per al foment de la transició ecològica en l'entorn construït», inclosa en el pressupost de despeses de la Generalitat per a l'exercici 2023 aprovades mitjançant la Llei 9/2022, de 30 de desembre, o el seu equivalent en exercicis subsegüents 2024 i 2025, als 56 sol·licitants que es detallen en l'annex I, amb el següent resum del desglossament de l'import total de les ajudes concedides, condicionat tot això a la necessària disponibilitat pressupostària de la línia de referència en l'exercici corresponent:  
  
Anualitats afectes a les ajudes adjudicades Import (en €)  
3929 538.237,52 €  
7099 847.481,85 €  
5279 232.776,66 €  
Import total 1.432.222,03 €  
  
  
  
Segon  
Desestimar les sol·licituds que es detallen en l'annex II pels motius que s'especifiquen en cada cas.  
  
Tercer  
La publicació d'esta resolució en el Diari Oficial de la Generalitat Valenciana tindrà els efectes de notificació, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat Valenciana.  
  
Quart  
D'acord amb el que establix l'article 18.3 de la Llei 38/2003, de 17 de novembre, general de subvencions, en relació amb l'article 4 de la Llei 1/2022, de 13 d'abril, de transparència i bon govern de la Comunitat Valenciana, les entitats privades que perceben durant el període d'un any natural ajudes o subvencions de l'Administració autonòmica per una quantia superior a 50.000 euros, o quan les ajudes o subvencions percebudes representen almenys el 40 per cent dels seus ingressos anuals, sempre que suposen com a mínim la quantitat de 5.000 euros, hauran de fer-ne la publicitat adequada, indicant almenys l'entitat pública concedent, l'import rebut i la inversió o l'actuació subvencionada. La difusió d'esta informació s'efectuarà les corresponents seus electròniques o pàgines web.  
  
Cinqué  
Les persones i entitats beneficiàries que resulten adjudicatàries de les ajudes en virtut d'esta resolució, hauran de complir les obligacions establides en la base setena de l'Ordre 6/2020, de 24 de setembre, de la Vicepresidència Segona i Conselleria d'Habitatge i Arquitectura Bioclimàtica, per la qual es regulen les bases de les ajudes adjudicades.  
  
  
Sisé  
La no execució de l'actuació completa segons l'avantprojecte, la memòria o el projecte aportat podrà donar lloc a la pèrdua de la subvenció o la minoració, si és el cas, de la part proporcional a l'obra executada, amb l'informe tècnic previ corresponent i l'audiència prèvia de la persona interessada.  
  
Seté  
El pagament de les subvencions s'efectuarà amb la justificació prèvia de la realització de l'actuació de conformitat amb el que disposa la base dotzena de l'Ordre 6/2020, de 24 de setembre, de la Vicepresidència Segona i Conselleria d'Habitatge i Arquitectura Bioclimàtica, per la qual es regulen les bases de les subvencions objecte d'esta resolució, el resolc desé de la Resolució de 26 de gener de 2023, de la Direcció General d'Innovació Ecològica en la Construcció, per la qual s'aprova la convocatòria de les ajudes corresponents a l'exercici 2023, i la Llei 1/2015, de 6 de febrer, d'hisenda pública, del sector públic instrumental i de subvencions.  
  
Huité  
Contra esta resolució, que posa fi a la via administrativa, s'hi podrà interposar potestativament un recurs de reposició davant del mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar des de l'endemà de la publicació. Igualment, s'hi podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de novembre de 2023.- La vicepresidenta segona del Consell i consellera de Serveis Socials, Igualtat i Habitatge, p. d. (R de 27.09.2023; DOGV 9693), la directora general d'Habitatge: Ana Isabel Caballer Almela.